**Načini dezinfekcije zemljišta u plasteniku**

**Dezinfekcija zemljišta fizičkim putem** podrazumeva zalivanje vrelom vodom, pomoću sunčeve svetlosti ili dejstvom pare. Kod sterilizacije vodenom parom zemljište se zagreva tokom pola sata na temperaturu od 70ºC. Takođe se mogu koristiti polietilenske folije kojima se prekriva, zemljište. Upijanjem sunčeve svetlost vrši se zagrevanje do prilično visokih temperatura. Mr Eleonora Jovanović, PSSS Beograd

**Dezinfekcija zemljišta hemijskim putem: Sumpor**: za dezinfekciju 1m³ potrebno je utrošiti 10g do 20g sumpora, maksimalno 30g. Sagorevanjem sumpora nastaje sumpordioksid. Proizvođači plastenik ostavljaju četiri do pet dana zatvoren i tek nakon toga otvaraju plastenik da se prozrači. Kada se sumporne trake zapale, potrebno je brzo napustiti plastenik i dobro ga zatvoriti. Na plasteniku je potrebno zatvoriti sve otvore. Kod rukovanja sumpordioksidom potrebno je da se zaštitite, a dezinfekcija se vrši tokom jeseni ili zime, da ne bi došlo do neželjenih efekata na gajenim biljkama kod dezinfekcije tokom proleća. **Formalin** se koristi u količini od 10 ml za 1 m3 prostora. Brže isparavanje se postiže dodavanjem 250 g kalijum-permanganata na 1 l formalina. **Plavi kamen** (bakar sulfat). Se primenjuje kod dezinfekcije  drvene  konstrukcije. Ne korisititi je za dezinfekciju armature od metala, pošto je nagriza. U 100 litara vode rastvori se 5kg plavog kamena.Dezinfekcija se može vršiti i **kalijum permanganatom**.

U toku ovih operacija objekat mora biti zatvoren, a temperatura mora biti viša od 12 stepeni. Dezinfekcija traje 24 sata, a potom se objekat provetri. U objekat se može uneti i alat, pribor, ambalaže, saksije i dr.

Mr Eleonora Jovanović, PSSS Beograd